Inteligentzia Zerbitzu Federala

Inteligentzia Zerbitzu Federala (alemanez: Bundesnachrichtendienst, ˌbʊndəsˈnaːχʁɪçtnˌdiːnst ahoskatua), normalki BND siglaz laburtua, Alemaniaren kanpoko inteligentzia zerbitzua da. Erakundea Kantzilerraren Bulegoaren kontrolpean dago. Bulego nagusia Pullachen du, Munichetik gertu, eta beste egoitza bat du Berlinen. BNDk 200 bulego edo ordezkaritza ditu Alemanian eta atzerrian. 2012an, BNDk 6500 pertsona inguru enplegatzen zituen, eta horietatik % 10 armada alemaniarreko (Bundeswehr) soldaduak ziren, ofizialki estalki besterik ez den Amt für Militärkunde (Zientzia Militarren Bulegoa) enpresan enplegatuak. BNDren urteko aurrekontua 460.000.000 eurotik gorakoa zen 2009an. BNDren helburuak partekatzen dituzten beste erakunde alemaniar batzuk Konstituzioaren Babeserako Bulego Federala (alemanez: Bundesamt für Verfassungsschutz, BfV) eta Länder bakoitzeko konstituzioa babesteko 16 estatu-bulegoak (alemanez: Landesämter für Verfassungsschutz) dira. Gainera, izaera militarreko beste inteligentzia-zerbitzu bat ere badago, Kontrainteligentzia Militarreko Bulegoa (alemanez: Militärischer Abschirmdienst, MAD). Inteligentzia Zerbitzu Federala Gehlen Erakundearen ondorengoa da, eta agian horregatik Reinhard Gehlen izango da BNDren historiako figura nagusia. Egun mendebaldeko bigarren inteligentzia zerbitzurik handiena da, CIAren ondoren. Egitura 2009tik aurrera, Bundesnachrichtendienst hamabi direktoriotan banaturik dago (lehen zortzi ziren): Gesamtlage / Führungs- und Informationszentrum (GL) - Zuzendaritza zentrala Unterstützende Fachdienste (UF) - Espezialitate-laguntza zerbitzuak Einsatzgebiete / Auslandsbeziehungen (EA) - Operazioak & loturak atzerriak Technische Aufklärung (TA) - Seinal inteligentzia Regionale Auswertung und Beschaffung A (LA) und Regionale Auswertung und Beschaffung B (LB) - Eskualdeko analisi eta erosketak, A eta B sekzioak Internationaler Terrorismus und Internationale Organisierte Kriminalität (TE) - Nazioarteko terrorismo eta krimen antolatua Proliferation, ABC-Waffen, Wehrtechnik (TW) - Ugaritze eta NEBK armak Eigensicherung (SI) - Seguritatea Technische Unterstützung (TU) - Laguntza teknikoa Technische Entwicklung (TK) - Garapen teknikoa Zentralabteilung (ZY) - Zerbitzu zentralak Gesamtumzug (UM) - Berlingo bulego berrietarako lekualdaketa Presidenteak 1956 - 1968 : Reinhard Gehlen 1968 - 1978 : Gerhard Wessel 1979 - 1983 : Klaus Kinkel 1983 - 1985 : Eberhard Blum 1985eko abuztua : Heribert Hellenbroich 1985 - 1990 : Hans-Georg Wieck 1990 - 1996 : Konrad Porzner 1996 - 1998 : Hansjörg Geiger 1998 - 2005 : August Hanning 2005 - 2011 : Ernst Uhrlau 2011 - 2016 : Gerhard Schindler 2016 - 2025 : Bruno Kahl 2025- : Martin Jäger Erreferentziak Kanpo estekak